किला घाट से लेकर संगम नोज के बीच प्रतिदिन एक हजार नाविकों का जमावड़ा होता है. ये यात्रियों को संगम की सैर कराते हैं. कुंभ मेला के दौरान साधारण सी दिखने वाली नावों का रंग बदल जाएगा. मेला प्राधिकरण ने नावों का रेट तय करने के साथ ही उसको नए रंग में रंगवाने का भी निर्णय लिया है. कुंभ मेला के एसडीएम राजीव राय की मानें तो सभी नावों को एक रंग व एक लुक दिया जाएगा. इस पर मेला प्राधिकरण की जल्द होने वाली बैठक में निर्णय लिया जाएगा.